Xavier Bichat

Maria Francisko Ksaviero Biŝao (1771-1802) estis franca kuracisto, anatomo, patologo, fiziologo, histologo, plej bone celebrita kiel la patro de la moderna histologio kaj priskriba anatomio. Spite ke li laboris sen la uzo de mikroskopo, li unue enkondukis la nocion pri histoj kies distingaj materioj, kaj defendis ke la malsanoj atakadis la histojn anstataŭ la tutan organismon aŭ la tutan korpon, kaŭzante revolucion rilate al anatomia patologio.

 Biografio 
Li estis filo de Jean-Baptiste Biŝao, kuracisto kiu estis trejnita en Universitato de Montpellier kaj estis la unua instruisto de Biŝao. Lia patrino, Jeanne-Rose Biŝao, estis kuzino de sia patro. Unue li ekstudis en la Kolegio de Nantua kaj pli malfrue li plue studis la Liono. Li faris rapidajn progresojn pri matematiko kaj fizikaj sciencoj, tamen, li ekinklinis al la esploroj pri anatomio kaj kirurgio sub la gvidado de Marc-Antoine Petit (1766-1811), ĉefkirurgo en la Hotel-Dieu de LionoRecherches historiques sur l'église du grand Hôtel-Dieu de Lyon depuis 1637 ..., Emile Perret.

La revoluciaj tumultoj devigis lin forkuri el Liono kaj rifuĝi en Parizo, en 1793. Tie li fariĝis lernanto de Petro-Jozefo Dezolt (1738-1795), kiu, impresiĝita de lia genieco, adoptis lin kaj kreis lin kvazaŭ sia propra filo. Du jarojn li aktive kontribuis pri la laboroj de Dezolt, kaj samtempe li sin dediĉis al esploradoj pri anatomio kaj fiziologio. Dezolt mortis en 1795.

Estante 29-jara, li estis nomumita ĉefkuracisto en la Hôtel-Dieu. En 1796, li kaj pluraj aliaj kolegoj formale fondis la "Société d'Emulation de Paris"The Enlightenment in Practice: Academic Prize Contests and Intellectual ..., Jeremy L. CaradonnaLa Medicinaj Liberaj Societoj por Simulado en Francio estis klerulara societo celanta kunstudi la artojn, sciencojn kaj beletrojn, krom publikigi ties rezultojn kaj laborojn en bultenoj kaj aliaj publikaĵoj., kiu provizis ian intelektan platformon por debatantaj demandoj pri medicino. Li morte tre antaŭtempe estante 30-jara, post fali el ŝtuparo en Hôtel-Dieu kaj eksenti febron. Li estas sepultita en la Tombejo Patro Laŝezo.

 Ĉefaj kontribuaĵoj 
La subita morto de sia adopta patro, en 1795, estis serioza bato al Biŝao. Lia unua tasko estis elpagi la devojn kiujn li ŝuldis al sia bonfarinto, unue per kontribuado por la vivteno de lia vidvino kaj filo, kaj sekve, kompletigante la kvaran volumon de la Ĵurnalo pri Kirurgio, eldonita de Dezolt, kie li aldonis biografian eseon pri ties aŭtoro.

Lia plua celo estis reunuigi kaj kompili en unu volumo la prikirurgiajn teoriojn kiujn Dezolt estis publikigita en siaj multenombraj periodaj laboroj. Tiamaniere ke li komponis "Œuvres chirurgicales de Desault ou tableau de sa doctrine et de sa pratique dens le traitement des maladies externes (1798–1799)"Kirurgia verkaro de P. J. Dezolt, Volume 1, Ph. J. Desault, kies verko, kvankam li konfesas ke li prezentas alies ideojn, li disvolvis kun la klarvideco de fakulo kiu majstras la temon. En 1797, li komencis kurson pri anatomiaj ekspozicioj, kaj lia sukceso kuraĝigis lin etendi la planojn de siaj lecionoj, kaj orgojle anoncis kurson pri operaciaj kirurgioj.

En 1798, li faris apartan kurson pri fiziologio. Danĝera atako pro hemoptizoGeneral Medicine, Robert Parker, Asheesh Sharma interrompis dumtempe lian laboron; tamen, la danĝero ne estis pasinta kiam li mergiĝis en novajn taskojn kun la same antaŭa ardo. Li nun havis novajn celojn por siaj prifiziologiaj lecionoj rilate al kompleta prezentado de siaj originalaj vidpunktoj pri besta ekonomio, kiu multe ekscitigis la atenton de la medicina lernejaro de Parizo.

Skizoj de tiuj doktrinoj estis publikigitaj de li en tri dokumentoj enhavataj en la Memoraĵoj de la Medicina Societo pri SimuladoBulletins de la Société Médicale d'Émulation, de li fondita en la jaro 1796, kaj tiu verko estis pli bone disvolvita en lia "Traktaĵo pri la membranoj"Traité des membranes en général, et de diverses membranes en particulier, Xavier Bichat, Henri Marie Husson (1799). Lia venonta publikaĵo estis "Fiziologiaj esploroj pri la vivo kaj morto"Recherches physiologiques sur la vie et la mort, Xavier Bichat (el kio la tendenco vitalismo), kiu estis tuj sekvata de lia "Anatomie générale" (1801)Anatomie générale, appliquée à la physiologie et à la médecine, Volume 1, Xavier Bichat, kies verko entenas la rezultojn de siaj plej profundaj kaj originalaj esploradoj. Li komencis alian laboron sub la titolo "Traktaĵo pri Priskriba Anatomio" (1801-1803)Traité d'anatomie descriptive, Volume 3, Marie François Xavier Bichat, kie la organoj aranĝiĝas laŭ ties ordinara klasifikado rilate al ties funkcioj, tamen, li vivis nur por publikigi la unuajn du volumojn.

 Elektita verkaro 
 Recherches physiologiques sur la vie et la mort, 1805
 Anatomie générale, appliquée a la physiologie et a la médecine, Volume 4, 1812
 Maladies des parties molles, 1813
 A treatise on the membranes in general: and on different membranes in particular, 1813, Xavier Bichat, Husson (Henri Marie, M.), Henri Marie Husson
 Oeuvres chirurgicales ou Exposé de la doctrine et de la pratique ..., Volume 1, 1813
 Maladies des voies urinaires, 1813
 Traité des membranes en général et de diverses membranes en particulier, 1816
 Traité d'anatomie descriptive, Volume 1, 1823
 Anatomía patológica: último curso, 1829, Marie François Xavier Bichat, Pierre Auguste Béclard

 Literaturo 
 Universidade Federal de Campina Grande 
 Historia de la medicina
 Encyclopedia.com
 Medarus
 faqs.org
 Encyclopædia Britannica
 HowStuffWorks
 NNDB
 Doctors and Discoveries: Lives that Created Today's Medicine, John G. Simmons

 Vidu ankaŭ 

 Referencoj 

Kategorio:Francaj kuracistoj
Kategorio:Francaj anatomoj
Kategorio:Francaj patologoj
Kategorio:Francaj fiziologoj
Kategorio:Universitato de Montpellier
Kategorio:Entombigitoj en la tombejo Père-Lachaise